Victoria på Seychellane

Victoria (òg kalla Port Victoria eller Mahé) er hovudstaden på Seychellane og ligg nordaust på øya Mahé. Byen vart først oppretta som sete for det britiske kolonistyret. Folketalet er 24 970 (2002), om lag ein tredel av det totale folketalet på Seychellane. Flyplassen heiter Seychelles International Airport (fullført i 1971).

mini|venstre|Port Victoria
mini|venstre|Klokketårnet sentralt i Victoria

Dei fremste eksportvarene til Victoria er vanilje, kokosnøtter, kokosolje, skjelpaddeskjel, såpe og guano.

Turistattraksjonar i byen er mellom anna eit klokketårn bygd som etterlikning av det på Vauxhall Bridge i London, tinghuset, Victoria botaniske hage, Victoria nasjonale historiske museum, Victoria naturhistoriske museum og Sir Selwyn Selwyn-Clarke-marknaden. I byen ligg og nasjonalstadionet og eit polyteknisk institutt. Rett aust for byen ligg den indre hamna, der tunfisk-fiske og hermetisering er ein stor lokal industri. Ei av dei største bruene i Victoria vart øydelagd av jordskjelvet i Indiahavet 2004.

Stor-Victoria omfattar åtte av dei 25 distrikta på Seychellane:
 La Riviere Anglaise (English River)
 Mont Buxton 
 Saint Louis 
 Bel Air 
 Mont Fleuri 
 Roche Caiman 
 Les Mamelles 
 Plaisance

Kategori:Hovudstader i Afrika
Kategori:Byar på Seychellane
Kategori:Hamnebyar i Afrika
Kategori:Hamnebyar i Indiahavet